— Месяцаў восем назад на выставе я ўбачыў папулярныя “вышымайкі”. Ідэя мне спадабалася, захацелася зрабіць нешта сваё, — расказвае малады чалавек. — Рабіць прынты на майках — вельмі проста і нецікава. Таму я вырашыў наносіць на вопратку беларускія ўзоры пры дапамозе вышывальнай машынкі. Карыстацца ёй я не ўмеў, і дапамога маці была вельмі дарэчы. Сабе я паставіў задачу рабіць не проста прыгожыя рэчы, але і прапагандаваць багацце і разнастайнасць беларускага касцюма.